Lood Die LoodGieter - Pretoria East Business Directory
Lood die Loodgieter (Voorheen bekend as Danoc Loodgieters) het begin om besigheid te doen in 2001. Die besigheid is begin deur, Lood de Clercq, 'n gekwalifiseerde ambagsman, en trotse lid van PIRB en IOPSA. Vanaf 2001 tot 2014 was ons hoof fokus Konstruksie Plumbing en is dit ook waarin ons gespesialiseer het. Ons het egter in die winter van 2014 die besluit gemaak om ons fokus te skuif na Instandhoudings werk, Solar geysers en meer ge-spesialiseerde dienste. Hierdie was 'n besluit waaroor ons nog nooit spuit oor was nie, en geniet ons die uitdagings wat dit bied.
LDL se doel is om die beste moontlike kliente diens te lewer aan ons kliente. Ons glo uitstaande dienslewering bring herhalende besigheid en ons is trots op die feit dat ons 'n langtermyn verhouding tussen ons en ons lojale kliënte gevestig het. Ons doen eerlike besigheid en wil 'n verskil in mense se lewens maak, al is dit nou maar net om 'n \"plumbing issue\" vinnig op te los.
Ons is gebasseer in Pretoria Oos, Lynnwood Glen en al ons dienste kan gevind word onder die \"Dienste\" blokkie. Indien daar twyfel is of ons 'n sekere diens doen, asb kontak ons.
Die besigheid word bedryf deur man-en-vrou span, Lood en Diana de Clercq. Lood is hoofsaaklik verantwoordelik vir die tegniese en meer gespesialiseerde dienste, asook die bemarking en advertensie van die besigheid, terwyl Diana verantwoordelik is vir die administrasie, kliënte diens en plasing van spanne.
Ons is verbind tot 100% kliënte tevredenheid, goeie kwaliteit werk en materiale. Ons gebruik slegs SABS goedgekeurde materiale, daarmee verseker ons dat \"comebacks\" tot die minimum beperk word.